《永遇乐·东坡生日社集，题孙雪居画笠屐图》
清代·夏孙桐

绍圣孤臣，儋州迁客，遗貌千古。垫雨冲烟，翛然野服，想行歌还住。

春婆闲话，黎童笑逐，漫识远游章甫。问荒庵，桄榔绿暗，憩棠到今存否。

坐朝雅集，南飞招鹤，同荐瓣香尊俎。杖履人间，春风长在，红映疏梅庑。

南薰清秘，沧桑零落，宝笈不堪重数。且摩挲，东皋妙墨，蠹芸爱护。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。